 ممبئي (ويب ڊيسڪ) بالي ووڊ اداڪارا سوارا ڀاسڪر پاڪستان ڇڏي ڀارت منتقل ٿيل ڳائڻي عدنان سميع کي ‘‘پدما شري’’ ايوارڊ ڏيڻ تي تنقد ڪندي چيو آهي ته بي جي پي جي حڪومت پاڪستان سان پيار ڪندي آهي.
مڌيا پرديش ۾ تڪراري شهريت واري قانون جي خلاف ٿيل هڪ وڏي عوامي مظاهري دوران اداڪارا سوارا ڀاسڪر چيو ته هڪ پاسي ته ڀارتي حڪومت پنهنجي ئي مسلمان شهرين جي شهريت ختم ڪري رهي آهي ۽ ٻئي پاسي حڪومت پاڪستاني کي اعليٰ ايوارڊ سان نوازي رهي آهي.
اداڪارا دعويٰ ڪئي ته ڀارتي حڪمران پارٽي بي جي پي پاڙيسري ملڪ پاڪستان سان پيار ڪندي آهي ۽ ان جي ڪري ئي نريندر مودي سرڪار هڪ پاڪستاني کي پدماشري ايوارڊ سان نوازيو آهي.
سوارا ڀاسڪر تڪراري بل جي خلاف ڳالهائيندي چيو ته ڀارتي قانون موجب ڀارت جو ڪو به مذهب ناهي ۽ نه ئي ڪنهن به شهريت جو تعلق ڪنهن مذهب سان آهي.
اداڪارا وڌيڪ چيو ته ڪيترن ئي ڏهاڪن کان ڀارت ۾ رهندڙ شهرين کان ڀارت هجڻ جو ثبوت گهريو پيو وڃي.